# Επίσημη Εφημερίδα C 173A/27 Α

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 173A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος27 Απριλίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 173A

Έκδοση στην ελληνική γλώσσα

Ανακοινώσεις και Πληροφορίες

65ό έτος27 Απριλίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ελεγκτικό Συνέδριο |
| 2022/C 173 A/01 | Προκήρυξη κενής θέσης ECA/2022/6 — Διευθυντής/Διευθύντρια — μία θέση (ομάδα καθηκόντων AD, βαθμός 14) — Έλεγχος | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ελεγκτικό Συνέδριο

2022/C 173 A/01

Προκήρυξη κενής θέσης ECA/2022/6 — Διευθυντής/Διευθύντρια — μία θέση (ομάδα καθηκόντων AD, βαθμός 14) — Έλεγχος

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ελεγκτικό Συνέδριο

| 27.4.2022 | EL | Επίσημη Εφημερίδα της Ευρωπαϊκής Ένωσης | CA 173/1 |
| --- | --- | --- | --- |

27.4.2022

EL

Επίσημη Εφημερίδα της Ευρωπαϊκής Ένωσης

CA 173/1

---

ΠΡΟΚΗΡΥΞΗ ΚΕΝΗΣ ΘΕΣΗΣ ECA/2022/6

Διευθυντής/Διευθύντρια — μία θέση

(ομάδα καθηκόντων AD, βαθμός 14)

Έλεγχος

(2022/C 173 A/01)

ΠΟΙΟΙ ΕΙΜΑΣΤΕ

Το Ευρωπαϊκό Ελεγκτικό Συνέδριο (ΕΕΣ) ιδρύθηκε το 1975 ως ο εξωτερικός ελεγκτής της Ευρωπαϊκής Ένωσης. Ένα από τα επτά θεσμικά όργανα της ΕΕ, εδρεύει στο Λουξεμβούργο και απασχολεί περί τους 900 υπαλλήλους –ελεγκτές/ελέγκτριες, προσωπικό υποστήριξης και διοικητικό προσωπικό– προερχόμενους από όλα τα κράτη μέλη της ΕΕ.

Το ΕΕΣ λειτουργεί ως συλλογικό όργανο απαρτιζόμενο από 27 Μέλη, ένα από κάθε κράτος μέλος της ΕΕ. Οι ελεγκτές/ελέγκτριές μας ελέγχουν αν η ΕΕ τηρεί άρτιους λογαριασμούς και εφαρμόζει ορθά τους δημοσιονομικούς κανόνες της, καθώς και αν οι πολιτικές και τα προγράμματά της επιτυγχάνουν τους επιδιωκόμενους στόχους τους με οικονομικά αποδοτικό τρόπο.

Το έργο μας έχει ιδιαίτερη βαρύτητα, καθώς βοηθάμε την ΕΕ να αξιοποιεί καλύτερα τους οικονομικούς πόρους της. Συμβάλλουμε στη βελτίωση της χρηματοοικονομικής διαχείρισης της ΕΕ και προάγουμε τη λογοδοσία και τη διαφάνεια. Προειδοποιούμε για τους κινδύνους, παρέχουμε διασφάλιση, επισημαίνουμε αδυναμίες, αναδεικνύουμε επιτεύγματα και προσφέρουμε καθοδήγηση στους φορείς χάραξης πολιτικής και στους νομοθέτες της ΕΕ. Παρουσιάζουμε τις παρατηρήσεις και τις συστάσεις μας στο Ευρωπαϊκό Κοινοβούλιο, στο Συμβούλιο της ΕΕ, στις εθνικές κυβερνήσεις και στα εθνικά κοινοβούλια, καθώς και στο ευρύ κοινό.

Είμαστε ένας σύγχρονος και δυναμικός οργανισμός που επιδιώκει και προάγει την αριστεία, τον επαγγελματισμό, τη διαφάνεια και την ακεραιότητα. Αυτοπροσδιοριζόμαστε ως ένα θεσμικό όργανο που προωθεί τη διαφορετικότητα, την ευελιξία και την ισότιμη μεταχείριση και παρέχει σε κάθε υπάλληλο την ευκαιρία να αναπτύξει στο έπακρο τα ταλέντα του/της.

Μέσω της ατομικής και της συλλογικής συμμετοχής μας στις δραστηριότητες του ΕΕΣ και του φιλόδοξου προγράμματος επιμόρφωσης που προσφέρουμε, επιδιώκουμε να καταστήσουμε το ΕΕΣ έναν επαγγελματικό χώρο διανοητικής εγρήγορσης και έναν οργανισμό με γνώμονα τη μάθηση, που θα βασίζεται στη θεσμική γνώση και σε ένα ενθουσιώδες και άκρως καταρτισμένο έμψυχο δυναμικό, στην υπηρεσία της ΕΕ και των πολιτών της.

Το μέγεθος του θεσμικού οργάνου μας δεν υπερβαίνει το ανθρώπινο μέτρο: αυτό ευνοεί την ένταξη, διευκολύνει την αλληλεπίδραση και ενθαρρύνει την ομαδική εργασία. Προσφέρουμε ευέλικτα ωράρια εργασίας και τηλεργασία, η οποία είναι δυνατή και εκτός του τόπου διορισμού. Δίνουμε αξία στη διαφορετικότητα και τη συμπερίληψη, προάγουμε την ισότητα των ευκαιριών και παρέχουμε ένα αξιοπρεπές εργασιακό περιβάλλον, βασιζόμενο στην ανοικτή επικοινωνία, στον διάλογο και στην αμοιβαία εμπιστοσύνη.

Η αφοσίωση και η ευεξία των υπαλλήλων μας, καθώς και η ενσωμάτωση της περιβαλλοντικής διάστασης αποτελούν σημαντικούς πυλώνες των εσωτερικών πολιτικών μας.

ΤΙ ΠΡΟΣΦΕΡΟΥΜΕ

Η παρούσα προκήρυξη δημοσιεύεται βάσει του άρθρου 29, παράγραφος 2, του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (1).

Ο υποψήφιος/Η υποψήφια που θα επιλεγεί θα προσληφθεί στον βαθμό AD 14. Ο βασικός μισθός ανέρχεται σε 15 225,35 ευρώ μηνιαίως. Στον μισθό αυτό, ο οποίος υπόκειται σε ενωσιακό φόρο αλλά απαλλάσσεται από την εθνική φορολογία, μπορούν να προστεθούν ορισμένα επιδόματα σύμφωνα με τους όρους που προβλέπει ο κανονισμός υπηρεσιακής κατάστασης.

Αυτός/Αυτή που θα διοριστεί ως διευθυντής/διευθύντρια θα λογοδοτεί σε τμήμα Ελέγχου και θα επικουρεί τα Μέλη του στην εκτέλεση των ελεγκτικών έργων που αναλαμβάνουν.

Στις κύριες αρμοδιότητές του/της θα περιλαμβάνονται:

| — | η διοίκηση προσωπικού και η διαχείριση οικονομικών πόρων, |
| --- | --- |

—

η διοίκηση προσωπικού και η διαχείριση οικονομικών πόρων,

| — | ο προγραμματισμός, η παρακολούθηση και η κατάρτιση εκθέσεων, |
| --- | --- |

—

ο προγραμματισμός, η παρακολούθηση και η κατάρτιση εκθέσεων,

| — | η συνεισφορά στα οριζόντια καθήκοντα και στους στρατηγικούς στόχους του ΕΕΣ και η συμβολή σε έναν οργανισμό που λειτουργεί βάσει ανάθεσης έργων, |
| --- | --- |

—

η συνεισφορά στα οριζόντια καθήκοντα και στους στρατηγικούς στόχους του ΕΕΣ και η συμβολή σε έναν οργανισμό που λειτουργεί βάσει ανάθεσης έργων,

| — | η παροχή υποστήριξης και εμπειρογνωσίας υψηλής ποιότητας, |
| --- | --- |

—

η παροχή υποστήριξης και εμπειρογνωσίας υψηλής ποιότητας,

| — | η εποπτεία και ο έλεγχος των ελεγκτικών εργασιών, και |
| --- | --- |

—

η εποπτεία και ο έλεγχος των ελεγκτικών εργασιών, και

| — | η απρόσκοπτη εκτέλεση όλων των έργων, σύμφωνα με τις απαιτήσεις ποιότητας και κατ’ εφαρμογή των πρακτικών και των προτύπων ελέγχου του ΕΕΣ. |
| --- | --- |

—

η απρόσκοπτη εκτέλεση όλων των έργων, σύμφωνα με τις απαιτήσεις ποιότητας και κατ’ εφαρμογή των πρακτικών και των προτύπων ελέγχου του ΕΕΣ.

ΤΙ ΑΝΑΖΗΤΟΥΜΕ

I.   ΚΡΙΤΗΡΙΑ ΕΠΙΛΕΞΙΜΟΤΗΤΑΣ

1.   Όροι πρόσληψης

Σύμφωνα με το άρθρο 28 του κανονισμού υπηρεσιακής κατάστασης, κατά την ημερομηνία υποβολής της αίτησής τους, οι υποψήφιοι/υποψήφιες πρέπει:

| — | να είναι πολίτες κράτους μέλους της ΕΕ, |
| --- | --- |

—

να είναι πολίτες κράτους μέλους της ΕΕ,

| — | να απολαύουν των πολιτικών δικαιωμάτων τους, |
| --- | --- |

—

να απολαύουν των πολιτικών δικαιωμάτων τους,

| — | να έχουν εκπληρώσει τις στρατιωτικές υποχρεώσεις τους βάσει της σχετικής νομοθεσίας που διέπει τις προσλήψεις, και |
| --- | --- |

—

να έχουν εκπληρώσει τις στρατιωτικές υποχρεώσεις τους βάσει της σχετικής νομοθεσίας που διέπει τις προσλήψεις, και

| — | να παρέχουν τα εχέγγυα ήθους που απαιτούνται για την άσκηση των σχετικών καθηκόντων. |
| --- | --- |

—

να παρέχουν τα εχέγγυα ήθους που απαιτούνται για την άσκηση των σχετικών καθηκόντων.

2.   Προσόντα

Σύμφωνα με το άρθρο 5 του κανονισμού υπηρεσιακής κατάστασης, οι υποψήφιοι/υποψήφιες πρέπει να έχουν:

| i. | επίπεδο σπουδών που αντιστοιχεί σε έναν πλήρη κύκλο πανεπιστημιακών σπουδών, πιστοποιούμενο με πτυχίο, όταν η κανονική διάρκεια των εν λόγω σπουδών είναι τουλάχιστον τέσσερα έτη, ή |
| --- | --- |

i.

επίπεδο σπουδών που αντιστοιχεί σε έναν πλήρη κύκλο πανεπιστημιακών σπουδών, πιστοποιούμενο με πτυχίο, όταν η κανονική διάρκεια των εν λόγω σπουδών είναι τουλάχιστον τέσσερα έτη, ή

| ii. | επίπεδο σπουδών που αντιστοιχεί σε πλήρη κύκλο πανεπιστημιακών σπουδών πιστοποιούμενο με πτυχίο και κατάλληλη επαγγελματική πείρα τουλάχιστον ενός έτους, όταν η κανονική διάρκεια των εν λόγω σπουδών είναι τουλάχιστον τρία έτη, ή |
| --- | --- |

ii.

επίπεδο σπουδών που αντιστοιχεί σε πλήρη κύκλο πανεπιστημιακών σπουδών πιστοποιούμενο με πτυχίο και κατάλληλη επαγγελματική πείρα τουλάχιστον ενός έτους, όταν η κανονική διάρκεια των εν λόγω σπουδών είναι τουλάχιστον τρία έτη, ή

| iii. | όταν δικαιολογείται από το συμφέρον της υπηρεσίας, επαγγελματική κατάρτιση ισοδύναμου επιπέδου. |
| --- | --- |

iii.

όταν δικαιολογείται από το συμφέρον της υπηρεσίας, επαγγελματική κατάρτιση ισοδύναμου επιπέδου.

3.   Επαγγελματική πείρα

Αποδεδειγμένη 18ετή τουλάχιστον επαγγελματική πείρα μετά την ολοκλήρωση των ως άνω σπουδών, περιλαμβανομένης 4ετούς τουλάχιστον προϋπηρεσίας στη διοίκηση ανθρώπινων πόρων και στη διαχείριση προϋπολογισμού. Ειδικότερα, απαιτείται αποδεδειγμένη επαρκής πείρα τουλάχιστον 10 ετών στον τομέα του ελέγχου (συμπεριλαμβανομένων του σχεδιασμού, της εποπτείας, του ελέγχου της ποιότητας και της κατάρτισης εκθέσεων).

4.   Γλωσσικές γνώσεις

Δεδομένου ότι η αγγλική και η γαλλική αποτελούν τις γλώσσες εργασίας του ΕΕΣ, απαιτείται καλή γνώση μίας εξ αυτών (η κατανόηση, καθώς και η γραπτή και προφορική έκφραση, πρέπει να είναι επιπέδου τουλάχιστον αντίστοιχου του C1) και ικανοποιητική γνώση της άλλης (τουλάχιστον επιπέδου B2 στις ίδιες κατηγορίες).

Προκειμένου να αξιολογήσετε τις γνώσεις σας στις ξένες γλώσσες, επισκεφθείτε την ιστοσελίδα: https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

II.   ΚΡΙΤΗΡΙΑ ΕΠΙΛΟΓΗΣ

| 1) | Άριστη γνώση των προτύπων και μεθόδων ελέγχου που εφαρμόζονται στους τομείς του χρηματοοικονομικού ελέγχου, του ελέγχου επιδόσεων και του ελέγχου συμμόρφωσης, καθώς και στο πλαίσιο της χρηστής δημοσιονομικής διαχείρισης, |
| --- | --- |

1)

Άριστη γνώση των προτύπων και μεθόδων ελέγχου που εφαρμόζονται στους τομείς του χρηματοοικονομικού ελέγχου, του ελέγχου επιδόσεων και του ελέγχου συμμόρφωσης, καθώς και στο πλαίσιο της χρηστής δημοσιονομικής διαχείρισης,

| 2) | πολύ καλή γνώση των δημόσιων οικονομικών της ΕΕ και του ελέγχου του δημόσιου τομέα· |
| --- | --- |

2)

πολύ καλή γνώση των δημόσιων οικονομικών της ΕΕ και του ελέγχου του δημόσιου τομέα·

| 3) | άριστη ικανότητα σχεδιασμού και υλοποίησης οργανωτικών στρατηγικών ή στρατηγικών σχετικών με έναν συγκεκριμένο τομέα, |
| --- | --- |

3)

άριστη ικανότητα σχεδιασμού και υλοποίησης οργανωτικών στρατηγικών ή στρατηγικών σχετικών με έναν συγκεκριμένο τομέα,

| 4) | άριστη ικανότητα χειρισμού των διαφόρων μεθόδων διαχείρισης, |
| --- | --- |

4)

άριστη ικανότητα χειρισμού των διαφόρων μεθόδων διαχείρισης,

| 5) | άριστη ικανότητα ηγεσίας και εμψύχωσης πολύγλωσσων, πολυπολιτισμικών ομάδων, αναγνώρισης και μεγιστοποίησης του δυναμικού των υπαλλήλων, καθώς και διαχείρισης συγκρουσιακών καταστάσεων, |
| --- | --- |

5)

άριστη ικανότητα ηγεσίας και εμψύχωσης πολύγλωσσων, πολυπολιτισμικών ομάδων, αναγνώρισης και μεγιστοποίησης του δυναμικού των υπαλλήλων, καθώς και διαχείρισης συγκρουσιακών καταστάσεων,

| 6) | έντονη διάθεση συμμετοχής στην ομάδα διοίκησης και διαχείρισης ενός θεσμικού οργάνου της ΕΕ που επιδιώκει διαρκώς τη βελτίωση των υπηρεσιών του, |
| --- | --- |

6)

έντονη διάθεση συμμετοχής στην ομάδα διοίκησης και διαχείρισης ενός θεσμικού οργάνου της ΕΕ που επιδιώκει διαρκώς τη βελτίωση των υπηρεσιών του,

| 7) | άριστες επικοινωνιακές δεξιότητες, |
| --- | --- |

7)

άριστες επικοινωνιακές δεξιότητες,

| 8) | ιδιαίτερα ισχυρή αίσθηση των εννοιών της διακριτικότητας και της διπλωματίας, σε σχέση τόσο με τους ομολόγους και τα λοιπά ενδιαφερόμενα μέρη όσο και με το προσωπικό· |
| --- | --- |

8)

ιδιαίτερα ισχυρή αίσθηση των εννοιών της διακριτικότητας και της διπλωματίας, σε σχέση τόσο με τους ομολόγους και τα λοιπά ενδιαφερόμενα μέρη όσο και με το προσωπικό·

| 9) | η γνώση του κανονισμού υπηρεσιακής κατάστασης και του δημοσιονομικού κανονισμού της Ευρωπαϊκής Ένωσης (2) θα θεωρηθεί πλεονέκτημα. |
| --- | --- |

9)

η γνώση του κανονισμού υπηρεσιακής κατάστασης και του δημοσιονομικού κανονισμού της Ευρωπαϊκής Ένωσης (2) θα θεωρηθεί πλεονέκτημα.

ΔΙΑΔΙΚΑΣΙΑ ΕΠΙΛΟΓΗΣ

I.   ΕΠΙΛΕΞΙΜΟΤΗΤΑ

Σύμφωνα με την απόφαση αριθ. 31-2015 του Συνεδρίου σχετικά με τις διαδικασίες επιλογής διοικητικών στελεχών και διευθυντών/διευθυντριών, θα συγκροτηθεί επιτροπή προεπιλογής, η οποία θα αξιολογήσει τις αιτήσεις υποψηφιότητας βάσει των τεσσάρων κριτηρίων που ορίζονται στην ενότητα υπό τον τίτλο «Τι αναζητούμε».

II.   ΠΡΟΕΠΙΛΟΓΗ

H επιτροπή προεπιλογής θα προβεί σε αξιολόγηση και σύγκριση των σπουδών, της επαγγελματικής πείρας και των δεξιοτήτων όλων των επιλέξιμων υποψηφίων βάσει των πληροφοριών που αναφέρονται στις αιτήσεις υποψηφιότητας.

Στο συγκεκριμένο στάδιο της διαδικασίας επιλογής, η επιτροπή θα πραγματοποιήσει την αξιολόγησή της αποκλειστικά βάσει των κριτηρίων επιλογής 1 έως 7.

Δεδομένου ότι αυτή η προεπιλογή βασίζεται σε συγκριτική αξιολόγηση των ατομικών προσόντων των υποψηφίων, δεν εξασφαλίζεται αυτομάτως η συμμετοχή στο επόμενο στάδιο της διαδικασίας όλων των υποψηφίων που πληρούν τα γενικά κριτήρια που ορίζονται στην παρούσα προκήρυξη κενής θέσης και εξετάζονται από την επιτροπή κατά την αξιολόγηση των υποψηφιοτήτων.

Βάσει της συγκριτικής αξιολόγησης, η επιτροπή θα καταρτίσει κατάσταση με τους/τις 8 (οκτώ) επικρατέστερους υποψηφίους/επικρατέστερες υποψήφιες (3).

III.   ΕΠΙΛΟΓΗ

Η επιτροπή θα αξιολογήσει τους επικρατέστερους υποψηφίους/τις επικρατέστερες υποψήφιες βάσει συνέντευξης και γραπτής δοκιμασίας (βλέπε κριτήρια επιλογής ανωτέρω).

Για την αξιολόγηση της γραπτής δοκιμασίας η επιτροπή δεν θα λάβει υπόψη τα κριτήρια επιλογής 6 και 9.

Η επιτροπή θα λάβει υπόψη όλα τα κριτήρια επιλογής κατά τη συνέντευξη.

Βάσει των αποτελεσμάτων της συνέντευξης και της γραπτής δοκιμασίας, θα προσδιοριστεί ο υποψήφιος/η υποψήφια που θα είναι ο πλέον κατάλληλος/η πλέον κατάλληλη για τη θέση.

Βάσει της έκθεσης της επιτροπής προεπιλογής, το Συνέδριο, επ’ ευκαιρία μίας των συνεδριάσεών του, θα αποφανθεί επί του διορισμού ενός ή μίας των υποψηφίων.

ΑΙΤΗΣΕΙΣ ΥΠΟΨΗΦΙΟΤΗΤΑΣ

Η προθεσμία υποβολής των αιτήσεων υποψηφιότητας λήγει στις 20 Μαΐου 2022, στις 12 το μεσημέρι (ώρα Κεντρικής Ευρώπης).

Οι αιτήσεις υποψηφιότητας πρέπει να συνταχθούν στην αγγλική ή τη γαλλική και να υποβληθούν αποκλειστικά μέσω του ηλεκτρονικού εντύπου που επισυνάπτεται στο τέλος της προκήρυξης κενής θέσης (στην αγγλική ή τη γαλλική) που έχει αναρτηθεί στη σελίδα με τις «Ευκαιρίες απασχόλησης» του ΕΕΣ (υπό τον τίτλο «Open positions»): https://www.eca.europa.eu/el/Pages/JobOpportunities.aspx

Οι αιτήσεις πρέπει να περιλαμβάνουν απαραιτήτως τα εξής έγγραφα (στην αγγλική ή τη γαλλική):

| — | επιστολή εκδήλωσης ενδιαφέροντος (4 σελίδες κατ’ ανώτατο όριο)· |
| --- | --- |

—

επιστολή εκδήλωσης ενδιαφέροντος (4 σελίδες κατ’ ανώτατο όριο)·

| — | πρόσφατο βιογραφικό σημείωμα (7 σελίδες κατ’ ανώτατο όριο) βάσει του υποδείγματος «Europass» (συμβουλευθείτε τον ιστότοπο: http://europa.eu/europass). |
| --- | --- |

—

πρόσφατο βιογραφικό σημείωμα (7 σελίδες κατ’ ανώτατο όριο) βάσει του υποδείγματος «Europass» (συμβουλευθείτε τον ιστότοπο: http://europa.eu/europass).

Οι αιτήσεις υποψηφιότητας που δεν συμμορφώνονται απαρεγκλίτως με τις ανωτέρω υποδείξεις θα απορριφθούν.

Η επιτροπή επιλογής θα αξιολογήσει τις αιτήσεις αποκλειστικά βάσει των πληροφοριών που θα περιέχονται στα προαναφερόμενα έγγραφα. Δεν αποκλείεται το ενδεχόμενο να ζητήσει από τους υποψηφίους/τις υποψήφιες να υποβάλουν δικαιολογητικά που να αποδεικνύουν αυτά που αναφέρουν στις αιτήσεις τους. Εάν ο υποψήφιος/η υποψήφια δεν υποβάλει τα στοιχεία αυτά, εφόσον του/της ζητηθούν, η αίτησή του/της θα απορριφθεί.

Για την εμπρόθεσμη υποβολή της αίτησής σας, σας συνιστούμε να μην εξαντλήσετε όλα τα χρονικά περιθώρια για την υποβολή της. Η πείρα έχει δείξει ότι υπάρχει το ενδεχόμενο υπερφόρτωσης του συστήματος, καθώς πλησιάζει η λήξη της προθεσμίας.

ΠΟΛΙΤΙΚΗ ΣΤΟΝ ΤΟΜΕΑ ΤΩΝ ΠΡΟΣΛΗΨΕΩΝ

Το ΕΕΣ, σύμφωνα με την πολιτική ίσων ευκαιριών που εφαρμόζει και με το άρθρο 1δ του κανονισμού υπηρεσιακής κατάστασης, είναι ανοικτό στη διαφορετικότητα και προάγει την ισότητα των ευκαιριών. Δεχόμαστε αιτήσεις υποψηφιότητας αποφεύγοντας κάθε είδους διάκριση και λαμβάνουμε μέτρα προκειμένου να διασφαλίζεται η ισόρροπη πρόσληψη ανδρών και γυναικών, σύμφωνα με τις διατάξεις του άρθρου 23 του Χάρτη των Θεμελιωδών Δικαιωμάτων της Ευρωπαϊκής Ένωσης. Επίσης, μεριμνούμε για την εξισορρόπηση της επαγγελματικής και της προσωπικής ζωής.

Εάν για τη συμμετοχή σας στην παρούσα διαδικασία επιλογής είναι αναγκαίες ειδικές διευθετήσεις λόγω συγκεκριμένης αναπηρίας, παρακαλείστε να αποστείλετε εγκαίρως ηλεκτρονικό μήνυμα στη διεύθυνση ECA-Selection@eca.europa.eu.

ΠΡΟΣΤΑΣΙΑ ΤΩΝ ΔΕΔΟΜΕΝΩΝ

Το ΕΕΣ δεσμεύεται να εξασφαλίζει ότι η επεξεργασία δεδομένων προσωπικού χαρακτήρα συμφωνεί με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (4).

Για περισσότερες πληροφορίες, συμβουλευθείτε την ειδική δήλωση περί απορρήτου στο πλαίσιο των διαδικασιών πρόσληψης, στην ακόλουθη διεύθυνση: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_EL.PDF

ΑΙΤΗΣΗ ΕΠΑΝΕΞΕΤΑΣΗΣ — ΕΝΣΤΑΣΗ ΚΑΙ ΠΡΟΣΦΥΓΗ — ΚΑΤΑΓΓΕΛΙΑ ΣΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ

Εάν, σε οποιοδήποτε στάδιο της διαδικασίας επιλογής, κρίνετε ότι μια απόφαση που σας αφορά είναι λανθασμένη, έχετε τις ακόλουθες δυνατότητες:

I.   ΑΙΤΗΣΗ ΕΠΑΝΕΞΕΤΑΣΗΣ ΤΗΣ ΑΠΟΦΑΣΗΣ ΠΟΥ ΕΛΑΒΕ Η ΕΠΙΤΡΟΠΗ ΕΠΙΛΟΓΗΣ

Έχετε δικαίωμα να υποβάλετε δεόντως αιτιολογημένη αίτηση επανεξέτασης απόφασης που λαμβάνει η επιτροπή επιλογής. Το αίτημα αυτό πρέπει να σταλεί εντός 10 ημερών από την κοινοποίηση της απόφασης, στη διεύθυνση: ECA-Recours@eca.europa.eu.

II.   ΕΝΣΤΑΣΗ

Δυνάμει του άρθρου 90, παράγραφος 2, του κανονισμού υπηρεσιακής κατάστασης, μπορείτε να υποβάλετε εγγράφως ένσταση κατά της απόφασης του ΕΕΣ με την οποία απερρίφθη η αίτηση υποψηφιότητάς σας, εντός τριών μηνών από την κοινοποίηση της απόφασης, στη διεύθυνση:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   ΠΡΟΣΦΥΓΗ ΕΝΩΠΙΟΝ ΤΟΥ ΔΙΚΑΣΤΗΡΙΟΥ

Δυνάμει του άρθρου 91 του κανονισμού υπηρεσιακής κατάστασης, μπορείτε να ασκήσετε προσφυγή κατά της απόφασης με την οποία απερρίφθη η ένστασή σας, στο μέτρο που σας θίγει, ενώπιον του Δικαστηρίου της Ευρωπαϊκής Ένωσης. Η προσφυγή αυτή κατατίθεται από δικηγόρο εντός τριών μηνών από την ημέρα κοινοποίησης της απόφασης απόρριψης της ένστασης.

IV.   ΚΑΤΑΓΓΕΛΙΑ ΣΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ

Εάν θεωρήσετε ότι ο τρόπος χειρισμού της υποψηφιότητάς σας συνιστά κακοδιαχείριση εκ μέρους του Ευρωπαϊκού Ελεγκτικού Συνεδρίου, έχετε δικαίωμα να υποβάλετε καταγγελία στον Ευρωπαίο Διαμεσολαβητή, αφού προηγουμένως επικοινωνήσετε με το ΕΕΣ προς διευθέτηση της διαφοράς. Η εν λόγω καταγγελία υποβάλλεται εγγράφως, εντός διετίας από την ημερομηνία κατά την οποία λάβατε γνώση των πραγματικών περιστατικών στα οποία θεμελιώνεται η καταγγελία σας. Το ηλεκτρονικό έντυπο καταγγελίας διατίθεται στον ιστότοπο του Ευρωπαίου Διαμεσολαβητή. Η υποβολή καταγγελίας στον Ευρωπαίο Διαμεσολαβητή δεν αναστέλλει τις προθεσμίες προσφυγής που αναφέρονται ανωτέρω.

---

(1)  https://eur-lex.europa.eu/legal-content/EL/TXT/PDF/?uri=CELEX:01962R0031-20220101&qid=1612273468772&from=EL

(2)  https://eur-lex.europa.eu/legal-content/EL/TXT/PDF/?uri=CELEX:32018R1046&from=EN

(3)  Υπό την προϋπόθεση ότι θα υπάρχουν αρκετοί/-ές επιλέξιμοι/-ες υποψήφιοι/-ες.

(4)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---